Žaloba o neplatnosť zmluvy o dielo 
Okresný súd
Hviezdoslavova ul. č. 28
010 59 Žilina
Žalobca: 	Ing. Peter Mikolenka
	Mostná ul. č. 56
	841 04 Bratislava
Žalovaný:	KIKA, a.s., Námestie hrdinov č. 12
	841 01 Bratislava
	IČO, DIČ, IČ DPH
	zastúpená PhDr. Petrom Novotným, členom predstavenstva
	zapísaná v obchodnom registri Okresného súdu Bratislava I, odd. vl. č. . . . . . . . . . . . . . . . . 
Vec: Žaloba o neplatnosť zmluvy o dielo
I.
Dňa 1. 6. 2023 bola medzi žalobcom a žalovaným uzavretá zmluva o vyhotovenie jednozväzkového slovesného diela „Praktická príručka BOZP“ o rozsahu 510 strán vo formáte A4, v ktorej sa žalobca zaviazal vyhotoviť žalovanému v súlade s jej znením uvedený druh publikácie.
Dôkaz:
–	Zmluva o dielo zo dňa 1. 6. 2023
II.
Žalovaný sa zmluvne zaviazal zaplatiť žalobcovi autorský honorár vo výške 15 % z predajnej ceny za každý vydaný výtlačok, s tým, že odmena sa bude účtovať za každý kalendárny štvrťrok samostatne, pričom prvú časť odmeny vo výške 2 000 € (slovom dvetisíc eur) vyplatí žalovaný žalobcovi do jedného mesiaca po vytlačení diela. 
Dôkaz:
–	Zmluva o dielo
III.
Napriek skutočnosti, že žalobca vyhotovil požadovanú, v I. časti žaloby uvádzanú publikáciu a žalovaný túto pred tromi mesiacmi nielen vytlačil, ale ju ponúka aj na internete k predaju, neuhradil do dnešného dňa, prvú časť odmeny.
Dôkaz:
–	Vyhotovené dielo „Praktická príručka BOZP“
–	Internetová stránka Kníhkupectva VERA Svidník
IV.
Vzhľadom na skutočnosť, že žalovaný si doposiaľ nesplnil svoju zmluvnú povinnosť, žiada žalobca, aby Okresný súd v Žiline vydal tento
rozsudok
Žalovaný je povinný zaplatiť žalobcovi časť autorskej odmeny v sume 2 000 € (slovom dvetisíc eur) a trovy konania, a to do troch dní od nadobudnutia právoplatnosti rozsudku.
Žilina 1. 2. 2024